ཐོག་མའི་ཐུག་ས་དེ་དཔལ་འབྱོར་དང་ཚོང་ལས་ཡིན་པས།ཨ་རི་དང་རྒྱ་ནག་བར་དཔལ་འབྱོར་འཐབ་འཁྲུག་མི་ལངས་ན་ཡང་རྩོད་པ་ཆེན་པོ་ཞིག་ལངས་རྒྱུར་གཡོལ་ཐབས་མེད།རྒྱུ་མཚན་ནི་སྲིད་འཛིན་ཁྲོ་འབར་གྱིས་དར་རྒྱས་དང་བདེ་འཇགས་མཉམ་སྲུང་མཉམ་སྐྱོང་གི་རྩ་དོན་ཞིག་གཏན་འབེབས་བྱས་ཡོད་པས་ཡིན།རྒྱལ་ཁབ་ཅིག་གི་དར་རྒུད་ནི་རྒྱལ་ཁབ་དེའི་བདེ་འཇགས་ཀྱི་ནང་དོན་གྱི་ཆ་ཤས་སུ་གྱུར་ཡོད་ན།དེ་ནི་ཁྲོ་འབར་གྱི་སྲིད་འཛིན་བསམ་གཞིག་ཁྲོད་ཀྱི་བྱས་རྗེས་ཤིག་ལ་ངོས་འཛིན་བྱ་ཆོགདེའི་སྟབས་ཀྱིས།ཁྲོ་འབར་གྱིས་ཚོང་ལས་སྲུང་སྐྱོང་རིང་ལུགས་བཀོལ་རྒྱུར་འཛེམ་བག་མེད་པའི་ངང་དམིགས་ཡུལ་དེ་འགྲུབ་ཐབས་བྱེད་ངེས་ཡིན།ལྷག་པར་དུ་ཨ་རིའི་དཔྱ་ཁྲལ་གཞི་རྒྱ་ཆེན་པོས་ཆག་ཡང་བཏང་བའི་སྲིད་ཇུས་དེའི་དབང་གིས་འཛམ་གླིང་སྟེང་གི་ཡུལ་གྲུ་དང་ས་ཁུལ་སོ་སོ་ནས་མ་རྩ་ཕྱིར་ཨ་རིའི་ནང་ཡོང་ངེས་ཡིན་པ་རེད།དེ་དང་དེ་ལྟ་བུའི་གནད་དོན་ལ་གདོང་ལེན་ཇི་ལྟར་བྱེད་རྒྱུ་དེ་ཞི་ཅིན་ཕེང་གི་རྣམ་དཔྱོད་ལ་ཐུག་ཡོད།